ROMĂNIA                                                                                                  
JUDEŢUL TIMIŞ                                                                                                              
MUNICIPIUL TIMIŞOARA
PRIMAR
SC2017- 26641/25.10.2017


EXPUNERE DE MOTIVE 
PRIVIND OPORTUNITATEA  PROIECTULUI DE  HOTĂRÂRE -  privind aprobarea închirierii   imobilului situat în Timişoara,  P-ţa Unirii nr. 7  pentru desfăşurarea activităţii şcolare a Liceului Teoretic “Nikolaus Lenau” clasele I-IV 


       Având în vedere că, Contractul de închiriere nr. 1729/2009 pentru imobilul din P-ţa Unirii nr. n7, încheiat între Episcopia Romano-Catolică de Timişoara şi Liceul Teoretic "Nikolaus Lenau "   expiră la data de 29.10.2017;
      Având în vedere adresa cu nr. 2128/19.06.2017 a Liceului Teoretic „Nikolaus Lenau”, înregistrată la Primăria Municipiului Timişoara sub nr. SC2017-15431/22.06.2017 privind prelungirea contractului de închiriere mai sus menţionat;
    Având în vedere  adresa Episcopiei  Romano-Catolice de Timişoara cu  nr.1074/2017  privind     acordul  pentru  închirierea imobilului situat în Timişoara,  P-ţa Unirii nr.7 cu renegocierea chiriei lunare, soliciând  preţul de 14.500 lei/lună şi adresa cu nr. 1759/2017 inregistrată la Primăria Timişoara  sub nr. SC2017-25363/12.10.2017 privind termenul de închiriere; 
      Având în vedere Procesul verbal nr. 4/04.10.2017 al  Comisiei de Negociere cu Terţii, din care rezultă faptul  că  părţile au negociat închirierea imobilului  cu o chirie de 12.500 lei/lună;
   Având  în vedere că autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea (art.20, alin.1 Legea nr.1/2011 educaţiei naţionale), precum şi a faptului că în prezent nu se  dispune de o altă locaţie pentru mutarea activităţii de învăţământ – clasele I-IV ale Liceului Teoretic “Nikolaus Lenau”;
    Considerăm necesară şi oportună  iniţierea unui proiect de hotărâre privind aprobarea  închirierii  imobilului situat în Timişoara,  P-ţa Unirii nr. 7 pentru desfăşurarea activităţii  de învăţământ a Liceului Teoretic “Nikolaus Lenau” clasele I-IV.  

